open-index/open-wikipedia-markdown huggingface dataset:
நெடுங்கால மூச்சுக்குழல் அழற்சி

**நெடுங்கால மூச்சுக்குழல் அழற்சி** (Chronic bronchitis) என்பது நுரையீரலில் உள்ள மூச்சுக்குழாயில் நெடுங்காலமாக இருக்கக்கூடிய ஒரு அழற்சி நோயாகும். பொதுவாக இது நெடுங்கால சுவாச அடைப்பு நோயில் (COPD) ஒன்றாக இருக்கும். இந்நோயை வரைவிலக்கணப்படுத்தும்போது, அடுத்தடுத்து வரும் இரு ஆண்டுகளுக்கு ஒவ்வொரு ஆண்டிலும் தொடர்ந்து மூன்று மாத காலமாவது இந்நோய் விடாது இருக்குமாயின் அது நெடுங்கால மூச்சுக்குழல் அழற்சி என அழைக்கப்படும் .
இந்நோயின்போது தொடர்ந்து இருமல் இருப்பதுடன், சளி, சீதச்சவ்வு/சளிச்சவ்வு போன்றன வெளியேறும். இந்நோயில் மூச்சுப் பாதைகள் குறுகலடைந்து அடைப்புகள் ஏற்படும். எம்பைசீமா எனப்படும் நுரையீரல் வீக்கநோயுடன் இந்நோய் இணைந்திருக்கும். இதற்கு முற்றிய நுரையீரல் பாதைத் தடைநோய்
(Chronic obstructive lung disease - COLD) என்று பெயர்.
புகைத்தல் இவ்வகை நோய்க்கு ஒரு முக்கிய காரணியாக கருதப்படுகின்றது.

## வெளி இணைப்பு:
http://en.wikipedia.org/wiki/Chronic_bronchitis

## References

பகுப்பு:சுவாச நோய்கள்
பகுப்பு:அழற்சி
சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும் (நூல்)

**தொகுப்பு சேரன்மாதேவி: குருகுலப் போராட்டமும் திராவிட இயக்கத்தின் எழுச்சியும்** என்பது ஒரு தமிழ் வரலாற்று நூலாகும். இதை பழ. அதியமான் எழுதியுள்ளார். இந்த நூல் ஒரு வரலாற்று காலகட்ட நிகழ்வை மிகுந்த ஆதாரங்களுடன் பதிவு செய்துள்ளார். சேரன்மகாதேவியில் வ. வே. சு. ஐயர் காங்கிரஸ் நிதியுதவியுடன் நடத்தப்பட்ட குருகுலத்தில் சாதி பாகுபாடு காட்டப்பட்டதாக எழுந்த குற்றச்சாட்டையும், அதனால் தமிழக அரசியில் ஏற்பட்ட  விளைவு மிகப்பெரியது ஆகும். அதுபற்றிய முழுமையான வரலாற்றை உள்ளடக்கிய நூலாக இது உள்ளது. இந்த நூல்  குருகுலப் போராட்டமும் திராவிட இயக்கத்தின் எழுச்சியும்  என்கிற துணை தலைப்பைக் கொண்டு விரிவாக 1924ல் நடந்த நிகழ்வை மைய்யமாகக்  கொண்டு எழுதப்பட்டுள்ளது. இந்த நூலை காலச்சுவடு பதிப்பகம் 2013 திசம்பரில் முதல் பதிப்பாகவும், பின் 2014 மார்ச்சில் இரண்டாம் பதிப்பாகவும் வெளியிட்டது.
## பொருளடக்கம்
சேரன்மாதேவி குருகுலம் , போராட்டம் : தொடக்கமும் போக்கும் , போராட்டம் : உச்சமும் முடிவும் , குருகுலம் கற்பித்த பாடம் , வரலாற்றில் குருகுலப் போராட்டம் ஆகிய ஐந்து பிரிவுகளில் அன்றைய காலத்திய போராட்ட்ததை நூலின் ஆசிரியர் பழ.அதியமான்  பதிவு செய்துள்ளார் .

## மேற்கோள்கள்

## வெளி இணைப்புகள்

பகுப்பு:வரலாற்று நூல்கள்
பகுப்பு:2013 தமிழ் நூல்கள்
சூலை 2010

**சூலை 2010**, ஒரு வியாழக்கிழமை ஆரம்பித்து 31 நாட்களின் பின்னர் ஒரு சனிக்கிழமை முடிவடைகிறது. தமிழ் நாட்காட்டியின் படி ஆடி மாதம் சூலை 17, சனிக்கிழமை தொடங்கி, ஆகத்து 17 செவ்வாய்க்கிழமை முடிவடையும்.

## சிறப்பு நாட்கள்
* சூலை 5 - கலிக்கம்ப நாயனார் குருபூசை
* சூலை 6 - காரைக்கால் அம்மையார் குருபூசை
* சூலை 14 - மாணிக்கவாசகர் குருபூசை
* சூலை 15 - அமர்நீதி நாயனார் குருபூசை
* சூலை 17 - ஆடிப்பிறப்பு
* சூலை 22 - கோட்புலி நாயனார் குருபூசை
* சூலை 22 - கலிய நாயனார் குருபூசை

## நிகழ்வுகள்

----

பகுப்பு:2010
வேம்புடையார் கோவில்

**வேம்புடையார்** என்கிற **வேம்படி அய்யனார் கொவில்** தமிழ்நாட்டில் நாகப்பட்டினம் மாவட்டம் வேதாரண்யம் (திருமறைக்காடு) வட்டத்திற்கு உட்பட்ட கருப்பம்புலம் அருகில் உள்ள கடிநெல்வயல் என்ற சிற்றூரில் அமைந்துள்ளது.இக்கோவில் இந்த கடிநேல்வயலை சுற்றியுள்ள பல நூறு குடும்பத்தினருக்கு குலதெய்வமாக விளங்கி வருகிறது. இக்கோயிலைக் குலதெய்வக் கோயிலாகக் கொண்ட மக்கள் நாகப்பட்டினம், திருவாரூர், தஞ்சாவூர் உள்ளிட்ட காவிரி படுகை பகுதிகளிலேயே வாழ்ந்து வருகின்றனர். சிலர் தொழில் நிமித்தமாக உலகின் பல்வேறு நாடுகளில் புலம் பெயர்ந்தும் வாழ்ந்து வருகின்றனர்.வேம்புடியாயார் கோயிலுக்கு உட்பட்டே கோயில் குளமும் ஒன்று உள்ளது. இந்த குளத்தில் தண்ணீர் வற்றுவதில்லை என்பதும் மற்றுமொரு சிறப்பு.

பகுப்பு:நாகப்பட்டினம் மாவட்டத்திலுள்ள இந்துக் கோயில்கள்
பகுப்பு:குலதெய்வக் கோயில்கள்
ஆன்மார்த்தக் கிரியை

**ஆன்மார்த்தக் கிரியை** என்பது சிவாகமங்களில் சொல்லப்பட்ட விதிமுறைகளுக்கேற்ப நடைபெறும் சைவ வழிபாடுகளின் பிரதான இரு பிரிவுகளில் ஒன்று. தன் நன்மை கருதிச் செய்யப்படும் சந்தியாவந்தனம், சிவபூசை போன்ற வழிபாடுகளைக் குறிக்கும்.

## ஆன்மார்த்த வழிபாடுகளின் பிரிவுகள்
ஆன்மார்த்த வழிபாடானது பூர்வக் கிரியை, அபரக் கிரியை என இரு வகைப்படும். பூர்வக் கிரியை ஓர் உயிர் தாயின் கற்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் வழிபாடுகளைக் குறிக்கும். அபரக் கிரியை மரண சமயம் முதல் சபிண்டீகரணம் வரையும், அதன் மேல் வருட சிராத்தம், மகாளயம், அமாவாசை தர்ப்பணம் வரையில் விரிந்து செல்கின்றது. இந்த ஆன்மார்த்தக் கிரியையும் நித்தியம், நைமித்தியம், காமியம் என்னும் பிரிவுகளை உடையது. நித்தியம் நாள்தோறும் செய்யப்படும் தியானம், சந்தியாவந்தனம், சிவபூசை என்பவற்றைக் குறிக்கும். நைமித்தியம்: தீட்சை, ஆசாரியாபிஷேகம், விரத உத்தியாபனம், அந்தியெட்டி முதலியவற்றைக் குறிக்கும். காமியம்: விரதம், சாந்தி முதலியவற்றைக் குறிக்கும்.

## ஆன்மார்த்தக் கிரியையின் அங்கங்கள்
ஆன்மார்த்தக் கிரியைகளின் அங்கங்களான பூர்வக் கிரியை வகைக்குள் இருது சங்கமனம், கர்ணவேதனம், நாம கரணம், அன்னப் பிராசனம், வித்தியாரம்பம், பூணூல் தரிக்கும் சடங்கு (உபநயனம்), திருமணம், தீட்சை, சந்தியாவந்தனம், ஆசாரியாபிஷேகம், சிவபூசை என்பவை காணப்படுகின்றன.

பகுப்பு:ஆன்மார்த்தக் கிரியைகள்
கீழவெண்மணி

**கீழவெண்மணி** இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில்  கீழ்வேளூர் வட்டத்தில் இருக்கும்  ஒரு வருவாய் கிராமம் ஆகும்.

கீழ்வெண்மணிப் படுகொலைகள் என்பது 1968 ஆம் ஆண்டு டிசம்பர் 25 ஆம் நாள்
  கீழவெண்மணி கிராமத்திற்குள் நுழைகிற இடத்தில் இடம்பெற்ற படுகொலை நிகழ்வைக் குறிக்கும். இதன் போது 20 பெண்கள், 19 குழந்தைகள் உட்பட 44 பேர் தங்கள் குடிசைகளில் வைத்து எரித்து கொல்லப்பட்டனர்.

## பலியானவர்களின் பெயர் மற்றும் வயது விபரம்

## இவற்றையும் பார்க்க
*கீழவெண்மணிப் படுகொலைகள்

## மேற்கோள்கள்

## வெளி இணைப்புகள்
* விக்கி மேப்பியாவில் கீழவெண்மணி அமைவிடம்

பகுப்பு:நாகப்பட்டினம் மாவட்டத்திலுள்ள கிராமங்கள்
தமிழ்நாட்டின் பதிமூன்றாவது சட்டமன்ற உறுப்பினர்களின் பட்டியல்

பதிமூன்றாவது சட்டமன்ற உறுப்பினர்களின் பட்டியல். பதிமூன்றாவது சட்டமன்றத்தின் பேரவைத் தலைவராக ஆவுடையப்பனும், முதலமைச்சராக மு.கருணாநிதியும், துணை முதலமைச்சராக ஸ்டாலினும் இருந்தனர்.

## மேற்கோள்கள்


பகுப்பு:தமிழ்நாடு சட்டமன்றம்
அஷ்அரிய்யா

**அஷ்அரிய்யா** என்பது ஓர் இசுலாமிய ஊக இறையியற் (speculative theology) பிரிவு.  இது அபூ மூசா அல்-அஷ்அரி (கிபி 936) அவர்களின் பெயராற் தொடங்கப்பட்டது.  அஷ்அரி இறையியல் இசுலாமிய மெய்யியலின் வளர்ச்சியை பெரிதும் பாதித்தது.

## நம்பிக்கைகள்
* இறையை அறிவது மனித பகுத்தறிவுக்கு, அனுபவத்துக்கு அப்பாற் பட்டது.
* மனிதருக்கு தன்விருப்பு இருந்தாலும். உலகில் அவனால் எதையும் உருவாக்க அவனுக்கு ஆற்றல் இல்லை.

## மேற்கோள்கள்

பகுப்பு:இசுலாமிய இறையியல்
பகுப்பு:இசுலாமிய சிந்தனைப் பள்ளிகள்
இப்னு றுஷ்து

**அவ்ரோசு** என்று மேற்கில் அறியப்படும் **இப்னு றுஷ்து** (அபுல் வலீது முகம்மது இப்னு அஹ்மது இப்னு றுஷ்து, அரபு மொழியில்: أبو الوليد محمد بن احمد بن رشد‎, 1126 - டிசம்பர் 10, 1198) ஒரு பல்துறை இசுலாமிய அறிஞர். மருத்துவம், அறிவியல், மெய்யியல், சட்டம், மொழியியல் என பல துறைகளில் இவர் தேர்ச்சி பெற்றவர். இசுலாமிய மெய்யியலில் பகுத்தறிவு வாத சார்பாளார்களில் முதன்மையானவர். அல-கஸ்ஸாலியின் மெய்யியலாளர்களின் பொருத்தப்பாடின்மை (Incoherence of the Philosophers) என்பதற்கு எதிராக 'The Incoherence of the Incoherence' என்ற மறுப்பு நூலை எழுதினார். எனினும் இசுலாமிய சமூகத்தை அல்-கஸ்ஸாலியின் மெய்யியல் தாக்கத்தில் இருந்து அவரால் திசை திருப்ப முடியவில்லை.

## மேற்கோள்கள்


பகுப்பு:இசுலாமிய மெய்யியலாளர்கள்
பகுப்பு:இசுலாமிய அறிவியலாளர்கள்
பகுப்பு:1126 பிறப்புகள்
பகுப்பு:1198 இறப்புகள்
அவ்ரோவிசம்

**அவ்ரோவிசம்** என்பது 13 ம் நூற்றாண்டின் பின்பகுதியில் இரு மெய்யியல் பிரிவுகளின் பெயர் ஆகும். கிரேக்க அறிஞர் அரிசுட்டாட்டிலின் மெய்யியலோடு இசுலாமிய சமய நம்பிக்கைகைகளை இணக்கமான முறையில் இணைத்த அவ்ரோசினது மெய்யியலை இது குறிக்கிறது. இதே போல அரிசுட்டாட்டிலின் மெய்யியலோடு கிறித்தவ நம்பிக்கைகளை இணக்கமான முறையில் இணைத்த மெய்யியலையும் இது குறிக்கிறது.

## மேற்கோள்கள்

பகுப்பு:இசுலாமிய சிந்தனைப் பள்ளிகள்
தொழிற்பாடல்

தொழிற்பணிகளில் ஈடுபடும் போது வினைத்திறனை அதிகரிக்கும் நோக்குடனும் அலுப்பைப் போக்கிக் கொள்ளவும் கூட்டுப்பணிபுரிதலை இசைவுபடுத்திக் கொள்ளவும் பாடப்படும் பாடல்கள் **தொழில் பாடல்கள்** எனப்படும்.

## தொழில் பாடல்கள்
### வேளாண்மைத் தொழிற் பாடல்கள்
* ஏற்றப் பாடல்
* ஏர்ப் பாடல்
* நடவுப் பாடல்
* களை எடுப்புப் பாடல்
* அறுவடைப் பாடல்
* போரடிப் பாடல்
*மீன்பிடிப்பாடல்

### பிற தொழிற் பாடல்கள்
* நெற்குத்திப் பாடல்
* சுண்ணாம்பு இடிப்போர் பாடல்
* சாலை அமைப்போர் பாடல்
* கிணறு வெட்டுவோர் பாடல்
* உப்பளத் தொழிலாளர் பாடல்
* துறைமுகத் தொழிலாளர் பாடல்
* படகுக்காரன் பாடல்
* மீனவர் பாடல் ( ஏல் ஏலோ ஐலசா)
* வண்டிக்காரன் பாடல்

## உசாத்துணைகள்
* சு. சக்திவேல். (2003). *நாட்டுப்புற இயல் ஆய்வு.* சென்னை: மணிவாசகர் பதிப்பகம்.

பகுப்பு:நாட்டார் இசை
பகுப்பு:தமிழ் நாட்டுப்புறப் பாடல்கள்
கலாம்

**கலாம்** என்பது ஒரு இசுலாமிய மெய்யியல்.  இது இசுலாமிய இறையியல் கொள்கைகளை ஆய்கிறது.  நியாயவாத முறையில் ஆய்கிறது.  இந்த சிந்தனைப் பள்ளியின் தொடக்க கால (கிபி 8 நூற்) பிரிவான மோட்டசீலா பகுத்தறிவு அடிப்படையில் திருக்குர்ரானை ஆய்வு செய்ய முனைகிறது. எனினும் 10 ம் நூற்றாண்டின் Ash'ariyyah கலாமை நம்பிக்கை அடிப்படையிலான ஒரு மெய்யியலாக மாற்றி அமைக்கிறது.

## மேற்கோள்கள்

பகுப்பு:இசுலாமிய சிந்தனைப் பள்ளிகள்
பகுப்பு:அரபு மொழிச் சொற்கள்
முஃதசிலா

**முஃதசிலா** என்பது ஒரு இசுலாமிய மெய்யியற் பள்ளி. இது கிபி 8 - 10 வரை பக்தாத்தில் செல்வாக்குப் பெற்றி இருந்தது. இசுலாமியக் கொள்கைகளைப் பகுத்தறிவு அடிப்படையில் ஆய முற்பட்டது. பகுத்தறிவால் இறையை அறியலாம், எது நல்லது எது கெட்டது என்று கூறலாம் என்று முஃதசிலாக்கள் கூறினார்கள். 

மேலும் இவர்கள் ஒன்றே இறை, தன்விருப்புக் கொள்கை, நியாமான கடவுள் போன்ற கொள்கைகளுக்கு முஃதசிலா சார்பான கருத்துக்களைக் கொண்டிருந்தார்கள்.

பகுப்பு:இசுலாமிய சிந்தனைப் பள்ளிகள்
எம்போலஸ்

இரத்தக் குழாய்களினுள் இரத்தம் உறைதலுக்கு துரோம்போசிஸ்(Thrombosis) என்று பெயர். இரத்தக் குழலின் சுவர்ப் பாதிப்படைந்து இரத்தம் வெளியேறுவதை உறைதல் தடுக்கும். குழாய்களினுள் இரத்தம் உறைந்து துரோம்பஸ் தோன்றுவது இயற்கைக்கு மாறான நிலையாகும்.. இரத்தக் கட்டியின் ஒரு சிறு துணிக்கை இரத்த ஓட்டத்தில் இடம் பெயர்ந்தால் அதற்கு **எம்போலஸ்** (Embolus) என்று பெயர். இந்நிகழ்ச்சியால் இரத்த ஓட்டத்தில் தடை ஏற்பட்டு உடல்பாதிப்புகள் தோன்றும்.

## மேற்கோள்கள்

பகுப்பு:உயிரியல் துறைச்சொற்கள்
நடுவமைநாடி

[thumb|right|A neutrophil, stained with [Wright's stain.&nbsp; This cell is approximately 12 &micro;m in diameter.]]
thumb|right|230px|A blood smear showing a neutrophil granulocyte; the three-lobulated nucleus can be seen. This picture has been stained with MayGrunwald Giemsa, and observed with a 100x objective in oil immersion.
**நடுவமைநாடிகள்** அல்லது **நடுவமைச்செல்கள்** அல்லது **நியூட்ரோபில்கள்** (Neutrophils) (இலங்கை வழக்கு:நடுநிலை நாடி) எனப்படுபவை குருதி உயிரணுக்களில் ஒரு வகையான வெண்குருதியணுக்களில் மிக அதிகளவில் காணப்படும் உயிரணுக்கள் ஆகும். வெண்குருதியணுக்களில் 60-70% மானவை, இவ்வகை உயிரணுக்களே ஆகும். இவற்றில் உட்கரு பல வடிவங்களில் அமைந்திருக்கும். எனவே இவற்றிற்குப் பல்லுரு உட்கரு நியூட்ரோபில்கள் (Polymorphonuclear Neutrophils) என்றும் பெயர் உண்டு.பொதுவாக இவற்றின் உட்கரு மூன்று தொடக்கம் ஐந்து சோணைகளைக் கொண்டதாக இருக்கும்.இவை நோய் எதிர்ப்பாற்றல் முறைமையில் மிக முக்கிய பங்காற்றும். குறிப்பாக பக்டீரியா தொற்றுக்கு எதிரான நிர்பீடனத்தை (நோய் எதிர்ப்புத்திறனை) ஏற்படுத்தும் பிரதான கலங்கள் நடுவமை நாடிகள் ஆகும்.

## வெளி இணைப்பு:
* http://en.wikipedia.org/wiki/Neutrophil_granulocyte
* இந்தக் கட்டுரையையும் , இந்த நிகழ்படத்தையும் கண்டால் இவை நுண்ணுயிரிகளைப் பிடிப்பதைப் புரிந்துகொள்ளலாம்.

பகுப்பு:குருதி
பகுப்பு:நோய் எதிர்ப்பு முறைமைகள்
நிணநீர்க் குழியம்

**நிணநீர்க் குழியங்கள்** (Lymphocytes) அல்லது **நிணநீர்க் கலங்கள்** அல்லது **நிணநீர்ச் செல்கள்** அல்லது **நிணநீர் உயிரணுக்கள்** என்று அழைக்கப்படுபவை முதுகெலும்பிகளின் நோய் எதிர்ப்பாற்றல் முறைமை யில் பங்கெடுக்கும் முக்கியமான மூன்று வகை வெண்குருதியணுக்கள் ஆகும். 20-30%  வெள்ளையணுக்கள் இவ்வகை சார்ந்தவை. நிணநீர்க்கணுக்கள், மண்ணீரல், அடிநாச் சுரப்பிகள் எனும் தொண்டை முளை, தைமஸ் சுரப்பி போன்ற நிணநீர் உறுப்புகளில் இவை அதிகம் காணப்படுகின்றன.

## வகைகள்
இவற்றில் மூன்று முக்கியமான உயிரணு வகைகள் காணப்படும். 
* **இயற்கையாக கொல்லும் கலங்கள்**: பெரிய அணுக்கள் இயற்கையாக கொல்லும் கலங்கள் (natural killer cells - NK cells) எனப்படும். இவை கட்டிகள், வைரசு தொற்றுக்குட்பட்ட கலங்களை எதிர்க்கும். இவை நாம் எதிர்க்கும் கலங்களை கொல்லும் தன்மை கொண்ட பதார்த்தத்தை உருவாக்கி அவற்றைக் கொல்லும். 
* இவற்றில் சிறிய அணுக்களில் இரு வகை உண்டு. அவை; 
****B கலங்கள்**: B கலங்கள் எனப்படும் லிம்போசைட்டுகள் என்பு மச்சையில் (**B**one marrow) உருவாகும். இவை  பிறபொருளெதிரிகள் எனும் எதிர் நச்சுக்களைத் தயாரிக்கக் கூடியவை. இவை பாக்டீரியாக்கள் போன்ற பிறபொருளெதிரியாக்கிகளுடன் இணைந்து அவற்றை அழித்து விடக்கூடியவை.  
****T கலங்கள்**: T கலங்களின் முன்னோடி (precursor) என்பு மச்சையில் உருவாகினாலும், அதன் முதிர்ச்சி தைமஸ் சுரப்பியில் (**T**hymus) நிகழும். இவை நோய் எதிர்ப்பாற்றல் முறைமையில் மிக முக்கிய பங்காற்றுகின்றன. இவை கேடுவிளைவிக்கும் உயிரினங்களுக்கு எதிராகத் தொழிற்பட்டு, தொற்றுநோய் குணப்படுத்தலில் உதவுவதுடன், புற்றுநோய் உயிரணுக்களுக்கான எதிர் விளைவை உருவாக்கும். வேறு அனைத்து வெளிப் பொருட்களை எதிர்த்தும் தொழிலாற்றும் தன்மை கொண்டது. இவ்வகை நிணநீர்க் கலங்கள் வைரசுக்களை எதிர்த்து தாக்கக்கூடியவை. இவை வைரசுக்கள் தங்கியிருந்து இனப்பெருக்கமடையும் செல்களைத் தாக்கி, அழிக்கும் தன்மையுடையவை.

## மேற்கோள்கள்

## வெளி இணைப்பு:
http://en.wikipedia.org/wiki/Lymphocytes

பகுப்பு:குருதி
பகுப்பு:நோய் எதிர்ப்பு முறைமைகள்
இயோசிநாடி

**இயோசிநாடிகள்** அல்லது **இயோசினேற்பிகள்** அல்லது **இயோசினாஃபில்கள்** (Eosinophils) என்று இவை அழைக்கப்படுகின்றது. 0.5-3.0% வெள்ளையணுக்கள் இவ்வகை சார்ந்தவை . இவை நகரும் இயல்புடையவை. உடல் உறுப்புகளின் திசுக்களில் வீக்கம் ஏற்படின் இவை அங்கு நகர்ந்து செல்கின்றன. ஒவ்வாமைத் தன்மையில் (Allergy) இவற்றின் எண்ணிக்கை அதிகரிக்கும். இவை நோய் எதிர்ப்பாற்றல் முறைமையில் முக்கிய பங்களிக்கும். பலகல ஒட்டுண்ணிகள் தாக்கம், வேறு சில தொற்றுநோய்கள் உள்ள நிலையில் இவற்றின் தொழிற்பாடு அதிகரிக்கும்.

## வெளி இணைப்பு:
http://en.wikipedia.org/wiki/Eosinophil_granulocyte

## மேற்கோள்கள்

பகுப்பு:குருதி
பகுப்பு:நோய் எதிர்ப்பு முறைமைகள்
காரநாடி

**காரநாடிகள்** அல்லது **காரச்சாயமேற்பிகள்** அல்லது **பேசோஃபில்கள்** (Basophils) என்று இவை அழைக்கப்படுகின்றது. 0.1% - 0.3%  வெள்ளையணுக்கள் இவ்வகை சார்ந்தவை . ஒவ்வாமை நிலை, உடல் திசு வீக்கங்கள் ஏற்படும் அழற்சி நிலை ஆகிய வேளைகளில் இவை முக்கிய பங்காற்றுகின்றன. இவற்றிலுள்ள ஹெப்பாரின் (Heparin) எனும் பொருள் குருதியின் இயல்பான குருதி உறைதல் விரைவாக நிகழ்வதைத் தடைசெய்யும்.

## மேற்கோள்கள்

பகுப்பு:உயிர்வேதியியல்
பகுப்பு:நோய் எதிர்ப்பு முறைமைகள்
பகுப்பு:குருதி
கனேடிய தமிழ் வானொலி

**கனேடிய தமிழ் வானொலி** என்பது கனடாவில் இருந்து ஒலிரப்பாகும் தமிழ் வானொலி ஆகும். இது 1999 ஆம் ஆண்டு ஜூலை 1 இல் சிறப்பு அலைவரிசையில் தொடங்கப்பட்டது. இதைக் கேட்பதற்கு தனியான ஒரு வானொலி பெற வேண்டும்.

பண்பலை அலைவரிசையில் பெரும்பாலும் தமிழ் நிகழ்ச்சிகளைக் கொண்டு கனேடிய பல்லினப்பண்பாட்டு வானொலி cmr fm 2004 இல் தொடங்கப்பட்டது.

## வெளி இணைப்புகள்
*கனேடியத் தமிழ் வானொலி இணையத்தளம்

பகுப்பு:கனேடியத் தமிழ் வானொலிகள்
பகுப்பு:தமிழ் வானொலிகள்
பொன்னுருக்கல்

**பொண்ணுருக்கு வைபவம்** என்பது தமிழர்களின் இந்துத் திருமண ஆகம மரபுச் சடங்குகளில் ஒன்று. திருமாங்கல்யம் (தாலி) செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் அவ்வூரில் பிறந்து வளர்ந்த பாரம்பரிய பொற்கொல்லர் மூலம் உருக்கப்படுவதே  பொன்னுருக்கல் எனப்படும்.

நிலையான இடத்தில் பல தலைமுறை கண்ட பொற்கொல்லர் திருமாங்கல்யம் செய்வது மிகச் சிறந்த முறையில் வாழ்க்கை அமையும் என்பது முன்னோர்களின் வாக்கு.

மண நாளுக்கு முன்பு பொன்னுருக்கலுக்கு நிச்சயித்த சுபநாளில் மணமகன் வீட்டில் பொன்னுருக்கல் நடைபெறுவது மரபாகும். இந்த சுப நிகழ்வில் மணப்பெண்ணைத் தவிர இரு வீட்டு உறவினர்களும், நண்பர்களும் கலந்து சிறப்பிப்பார்கள். குறித்த சுப நாளில் மணமகன் வீடு வாசலில் நிறை குடம் வைத்து விழாவைத் தொடங்குவார்கள்.

தாலி செய்வதற்கு உரிய தங்க நாணயத்தை ஆலயத்தில் இறைவனடியில் வைத்துப் பூசை செய்து பின்னர் உருக்குவது வழக்கமாகும். பொன்னுருக்கும் ஆச்சாரியார் கும்பம் வைத்து விளக்கேற்றி தூப தீபம் காட்டி பொன்னை உருக்க ஆரம்பிப்பார்.

ஆச்சாரியார் பொன்னை உருக்கிய பின்னர் ஒரு தட்டில் வெற்றிலை, பாக்கு, பழம், பூ, மஞ்சள், குங்குமம், தேசிக்காய் வைத்து வெற்றிலை மேல் உருக்கிய தங்கத்தை வைத்து அதை மணமகனுக்குக் கொடுப்பார். மணமகன் பூசை அறையில் வணங்கி பொன்னுருக்கலுக்கு வந்திருக்கும் சபையோருக்கு அதைக் காண்பிக்க வேண்டும்.

அந்தத் தங்கத்தை வைத்து அவர்களின் எதிர்கால வாழ்க்கையைச் சொல்லக் கூடியவர்கள் யாழ்ப்பாணத்தில் இன்றும் இருக்கின்றனர். இதற்குக் காரணம் அவர்களின் வயதா, அனுபவமா அல்லது அதையும் தாண்டி ஏதாவது சக்தியா என்பது கேள்விக் குறியாகவே உள்ளது.

பொன்னுருக்கிய தங்கத்தைத் தாலி செய்வதற்கு ஒப்படைப்பதோடு குறித்த நாளில் இரு வீடுகளிலும் கன்னிக் கால் அல்லது பந்தக்கால் ஊன்ற வேண்டும். இந்நிகழ்ச்சிக்கு முள் முருங்கையைப் பயன்படுத்துவார்கள். முருங்கைத் தடி நேராக இருக்க வேண்டும் என்பது ஐதீகம். இதன் காரணமாக நிறைந்த நேரான வாழ்க்கை கிடைக்கும் என்பது நம்பிக்கை.

இந்த நாளில் இருந்து திருமண நாள் வரை மணமக்கள் ஒருவரை ஒருவர் பார்க்கக் கூடாது என்பதும் மணமக்கள் வெளியில் செல்லக் கூடாது என்பதும் சம்பிரயதாயமாகும். குறித்த நன்னாளில் இரு வீடுகளிலும் திருமணத்திற்கு உரிய பலகாரங்களைச் செய்யத் தொடங்குவார்கள்.

இவ்வாறு தமிழர்களின் இந்துத் திருமணங்களில் பொன்னுருக்கல் இன்றியமையாத ஒரு சுப நிகழ்வாகக் கருதப்படுகின்றது.

## தென் தமிழகம்
பாண்டியர் மன்னர்கள் ஆண்ட தென்தமிழகத்திலும் இந்த பராம்பரிய வழக்கம் சில இனங்களில் இன்றும் கடைபிடிக்கப்படுகிறது.

## உசாத்துணை
*பொன்னுருக்கல் - யாழ் மண்ணின் மரபு, யாழ்மண்

பகுப்பு:இந்து சமய திருமணச் சடங்குகள்
பி. லீலா

***பி. லீலா*** (*P. Leela*) என அழைக்கப்படும் **பொறயாத்து லீலா** (19 மே 1934 – 31 அக்டோபர் 2005) பிரபலமான தென்னிந்தியத் திரைப்படப் பின்னணிப் பாடகி ஆவார். இவருக்கு 2006 ஆம் ஆண்டு இறப்பிற்குப் பின்னர் பத்ம பூசன் விருது வழங்கப்பட்டது.

## வாழ்க்கைக் குறிப்பு
பி. லீலா கேரள மாநிலம், பாலக்காடு அருகில் சித்தூர் என்ற ஊரில், வி.கே.குஞ்சன்மேனன், லட்சுமி அம்மாவுக்கு மூன்றாவது கடைசி மகளாகப் பிறந்தார். சாரதா, பானுமதி என்ற இரு அக்காள். அப்பா மேனன் ராமவர்மா பள்ளியில் ஆசிரியராக பணிபுரிந்து வந்தார். லீலாவுக்கு மணிபாகவதர் முதல் குருவாக இருந்து முறையான இசைப் பயிற்சி அளித்தார். பின்னர் பத்தமடை கிருஷ்ணா அய்யர், ராமபாகவதர், செம்பை வைத்தியநாத பாகவதர் என பல மேதைகளிடம் பயின்று தனது இசைத் திறமையை வளர்த்துக் கொண்டார்.

12 வயதில் ஆந்திர மகளிர் சபையில் லீலா கச்சேரி செய்து துர்கா பாய் தேஷ்முக் அவர்களிடம் பாராட்டையும், பரிசையும் பெற்றார். பின்னர் தென்னிந்தியா முழுக்க பல கச்சேரிகள் செய்தார். 1948ல் திரைத்துறையில் நுழைந்தார். எண்ணற்ற காலத்தால் அழியாத பாடல்களை தமிழ், தெலுங்கு, மலையாள படங்களில் பாடினார். நீண்ட இடைவெளிக்கு பின்னர்  இளையராஜாவின் இசையில் கற்பூர முல்லை என்ற படத்திற்காக "ஸ்ரீசிவ சுத பத கமல" என்ற பாடலைப் பாடினார்.

இவர் கடைசி வரை திருமணம் செய்து கொள்ளவில்லை. தனது சகோதரி குடும்பத்தினருடன் வாழ்ந்து வந்தார்.

## விருதுகள்
ஞானகோகிலம், ஞானமணி, கலாரத்னம், கானவர்சினி என பல விருதுகளால் கௌரவிக்கப்பட்டார் பி.லீலா. தமிழக அரசின் கலைமாமணி உள்ளிட்ட பல விருதுகள் பெற்றார். கேரள, தெலுங்கு திரை உலகமும் பல விருதுகளை அளித்து இவரை கௌரவித்தன. இவர் இறந்த பின்னர் மத்திய அரசு 2006ல் பத்ம பூசன் விருதை அளித்தது.

## மறைவு
சென்னை டிபென்ஸ் காலனியில் தனது உறவினர்கள் வீட்டில் வாழ்க்கை நடத்தி வந்த பி.லீலா தனது 76ஆவது வயதில் 2005ஆம் ஆண்டு அக்டோபர் 31ஆம் தேதி சென்னையில் உள்ள தனியார் மருத்துவமனையில் காலமானார்.

## பாடிய பாடல்கள்
* எங்குமே ஆனந்தம் (பலே ராமன், 1957)
* மாப்பிள்ளை டோய் (மனம்போல் மாங்கல்யம், 1953)
* தேன்சுவை மேவும் (டாக்டர் சாவித்திரி, 1955)
* காத்திருப்பான் கமலக்கண்ணன் (உத்தமபுத்திரன், 1958)
* சில சில ஆண்டுகள் (எங்கள் செல்வி, 1960)
* ராஜாமகள் ரோஜாமலர், வெண்ணிலவே (வஞ்சிக்கோட்டை வாலிபன்)
* கன்னங்கறுத்த கிளி (சிவகங்கை சீமை)
* எண்ணம் எல்லாம் (சக்கரவர்த்தி திருமகள், 1957)
* மாயமே நானறியேன், எனையாளும் மேரிமாதா (மிஸ்ஸியம்மா, 1955)
* கண்ணே கமலப்பூ (பெரிய கோயில், 1958)
* அமிர்தயோகம் (அன்பு எங்கே, 1958)
* ஆடி பிழைத்தாலும் (படிக்காத மேதை, 1960)
* தென்றல் உறங்கி (சங்கிலித்தேவன், 1960)
* சிறுவிழி குறுநகை (இல்லற ஜோதி, 1954)
* கானகமே எங்கள் (யானை வளர்த்த வானம்பாடி, 1959)
* மனமோகனா (புதுமைப்பித்தன், 1957)
* ஏட்டில் படித்ததோடு (குமார ராஜா, 1961)

## மேற்கோள்கள்

## வெளி இணைப்புகள்
* 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:பாலக்காடு மாவட்ட மக்கள்
பகுப்பு:1934 பிறப்புகள்
பகுப்பு:2005 இறப்புகள்
பகுப்பு:கலைமாமணி விருது பெற்றவர்கள்
பகுப்பு:கேரள சங்கீத நாடக அகாதமி விருது பெற்றவர்கள்
கே. ஜமுனா ராணி

**கே. ஜமுனா ராணி** (K. Jamuna Rani, பிறப்பு: 17 மே 1938) தென்னிந்தியாவைச் சேர்ந்த திரைப்படப் பின்னணிப் பாடகி ஆவார். தெலுங்கு, தமிழ், கன்னடம், மலையாளம் மற்றும் சிங்கள மொழிகளில் 6,000இற்கும் அதிகமான திரைப்படப் பாடல்களை இவர் பாடியுள்ளார்.

## வாழ்க்கை
ஜமுனா ராணி ஆந்திரப் பிரதேசத்தைச் சேர்ந்தவர். இவர் வரதலாஜுலு, திரௌபதி ஆகிய இணையருக்கு 1938 மே 17 அன்று பிறந்தார். இவரின் தாயார் ஒரு வீணை இசைக்கலைஞராவார். இவர் பெண்களைக் கொண்ட ஒரு இசைக்குழுவை நடத்திவந்தார். ஜமுனா ராணி தன் ஏழுவயதில் தியாகய்யா என்ற தெலுங்குத் திரைப்படத்தில் முதன்முதலில் பாடினார். தமிழில் கல்யாணி திரைப்படத்தில் சக்சஸ் சக்சஸ், ஒன் டூ திரீ என இருபாடல்களைப் பாடி பின்னணிப் பாடகியாக அறிமுகமானார்.

## பாடிய சில பாடல்கள்
* காளை வயசு, இவர்கானா, தாரா தாரா வந்தாரா (தெய்வப்பிறவி)
* செந்தமிழ் தேன்மொழியால் (மாலையிட்ட மங்கை)
* பாட்டொன்று (பாசமலர்)
* காட்டில் மரம், பெண் பார்க்கும் மாப்பிள்ளை (கவலை இல்லாத மனிதன்)
* ஆசையும் என் நேசமும் (குலேபகாவலி)
* சித்திரத்தில் பெண் (ராணி சம்யுக்தா)
* சின்ன சின்ன கட்டு (சிவகங்கை சீமை)
* என் கண்ணைக் கொஞ்சம் (கைதி கண்ணாயிரம்)
* காலம் சிறிது (தை பிறந்தால் வழி பிறக்கும்)
* வாழ்க வாழ்க (ஆளுக்கொரு வீடு)
* காதல் என்றால் என்ன, மேலே பறக்கும் ராக்கெட்டு (அன்பு எங்கே)
* வருவாளோ இல்லையோ (பாசமும் நேசமும் 1964)
* காவேரி தாயே (மன்னாதி மன்னன் 1960)
* நெஞ்சில் நிறைந்த (நகரத்தில் சிம்பு 1961)
* காமுகர் நெஞ்சம் (மகாதேவி 1957)
* உங்க மனசு ஒரு தினுசு (மகளே உன் மனசு)
* எந்த நாளும் சந்தோஷமே (ஒன்று பட்டால் உண்டு வாழ்வு)

## பெற்ற விருதுகளும், சிறப்புகளும்
* கலைமாமணி விருது

## மேற்கோள்கள்

## வெளி இணைப்புகள்
* 
* The Titillating Voices of Two Tamil Playback Singers in Movie minutes
* Listen to some popular songs of Jamuna Rani at Raaga.com
*  Jamuna Rani's Sinhalese on Line Songs – Listen to them at Siyapath Arana.com
* K Jamuna Rani

பகுப்பு:இந்தியத் திரைப்படப் பாடகர்கள்‎
பகுப்பு:1938 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கலைமாமணி விருது பெற்றவர்கள்
இல்ம்

**இல்ம்** என்பது அரபு மொழியில் அல்லது இசுலாமிய சமயத்தில் அறிவைக் குறிக்கப் பயன்படும் சொல். இச் சொல் எல்லா அறிவையும் குறிக்கிறது எனினும், 14 ம் நூற்றாண்டில் இல்ம் என்றால் சமய அறிவு என்ற கருத்தாக்கத்தை உலாமா கொண்டு வந்தனர்.

இசுலாமிய சமயத்தில் இல்ம் பெறுவது ஊக்குவிக்கப்படுகிறது. இசுலாமிய பொற்காலத்தின் ஆக்க சக்தியாக இந்த உந்தல் அமைந்தது. இசுலாமிய நாகரிகத்தின் வீழ்ச்சிக்கும், இல்ம் சமய அறிவு மட்டும் என்று கருத்தாக்கம் செய்யப்பட்டது ஒரு காரணமாக சொல்லப்படுகிறது.

## மேற்கோள்கள்


பகுப்பு:அரபு மொழிச் சொற்கள்
பகுப்பு:இசுலாமிய மெய்யியல் கருத்துருக்கள்
இஜ்மா

**இசமா** அல்லது இஜமா என்பது சமூகத்தின் ஒருமித்த கருத்து என்று பொதுவாக பொருள் தருகிறது.  எனினும், 14 ம் நூற்றாண்டில் இசமா என்றால் இசுலாமிய அறிஞர்களின் அல்லது சமயப் பெரியோரின் ஒருமித்த கருத்து கருத்தாக்கத்தை உலாமா கொண்டு வந்தனர். 

## சுன்னி முஸ்லிம்களின் பார்வையில் இஜ்மா
"எனது உம்மா என்றும் தவறு செய்வதில் ஒற்று போகாது" என்ற நபிகளின் ஹதீஸ், இஜ்மாவின் அதிகாரத்தன்மையை பறைசாற்றும் விதத்தில் அமைந்துள்ளது. குரான் மற்றும் சுன்னாவிற்கு அடுத்ததாக சுன்னி முஸ்லிம்கள் இஜ்மாவை கருதுகின்றனர்.கருத்தொற்றுமையில் இருவகை பிரிவுகள் உள்ளன, ஒன்று அணைத்து இசுலாமியர்களின் கருத்தொற்றுமை மற்றும் இசுலாத்தின் மதத்தலைவர்களின் கருத்தொற்றுமை.

நபிகளின் சகாக்களின் கருத்தொற்றுமை மற்றும்  அவர்களது வழிவந்த மெதீனா நகர வாசிகளின் கருத்தொற்றுமையே மதம் சார்ந்த கருத்தொற்றுமை ஆகும் என மாலிக் பின் அனஸ் கருதியுள்ளார்.

மதம் சார்ந்த கருத்தொற்றுமை என்பது உலகினில் இருக்கும் அணைத்து இசுலாமியர்களின் கருத்துகளை கொண்டிருக்கவேண்டும் என்று அல்-ஷபீ கருதுவதாக  மஜீத் கத்துரி கூறியுள்ளார்.

## சியாக்களின் பார்வையில்
சியக்களுக்கு இமாம்கள் இருப்பதனால், அவர்களுக்கு கருத்தொற்றுமை தேவைப்படவில்லை. 

## மேற்கோள்கள்


பகுப்பு:இசுலாமிய மெய்யியல் கருத்துருக்கள்
பகுப்பு:அரபு மொழிச் சொற்கள்
பகுப்பு:இசுலாமியச் சட்டம்
தக்லீது

**தக்லீது** (அரபு: تَقْليد ஆங்கிலம்: Taqlid or taklid) என்பது கண்மூடித்தனமாகப் பின்பற்றுதல் என்பதைக் குறிக்கும் அரபுக் கலைச்சொல். இது சமயச் சட்ட வல்லுநர்களின் முடிவுகளை எந்தக் கேள்வியும் கேட்காமால் விசுவாத்தோடு அடிபணிதல் ஆகும். பொதுவாக இது மரபு வழியான நான்கு இசுலாமிய சட்ட முறைகளுக்கு உட்பட்டு அவற்றை ஆராயாமற் பின்பற்றுவதைக் குறிக்கிறது.

## இவற்றையும் பார்க்க
* பிலா காய்ப (Bila Kayfa)

## மேற்கோள்கள்

பகுப்பு:இசுலாமிய மெய்யியல் கருத்துருக்கள்
பகுப்பு:அரபு மொழிச் சொற்கள்
பகுப்பு:இசுலாமியச் சட்டம்
இஜ்திகாது

**இஜ்திகாது** (அரபு:  اجتهاد, ஆங்கிலம்: Ijtihad) என்பது ஒரு அரபு மொழி இசுலாமியச் சட்டக் கலைச்சொல். இசுலாமியச் சட்டங்களைச் சுதந்திரமாக, பகுத்தறிவின் துணையுடன் மதிப்பீடு செய்து முடிவு செய்தல் ஆகும். பொதுவாக உலமாவின் மேலாண்மையை புறக்கணித்து இஜ்திகாது கொள்கை அமைகிறது. தக்லீது என்பது இஜ்திகாதுக் கொள்கைக்கு எதிரானது.

பகுப்பு:இசுலாமிய மெய்யியல் கருத்துருக்கள்
பகுப்பு:அரபு மொழிச் சொற்கள்
பகுப்பு:இசுலாமியச் சட்டம்
இந்துக்களின் ஓவியக் கலை மரபு

ஆதி காலத்திலிருந்தே இந்துக்களிடையே ஓவியக் கலை மரபு விருத்திபெற்றிருந்தமையைத் தொல்பொருளாய்வுகளும் இலக்கிய ஆதாரங்களும் காட்டுகின்றன. இவை பற்றி விஷ்ணு தர்மோத்திரம், தக்கண சித்திரம், சித்திரலட்சணம் முதலான நூல்கள் குறிப்பிடுகின்றன.
சங்க காலத்தில் இறந்த போர் வீரனுக்காக நடுகல்லில் சித்திரம் தீட்டும் மரபு காணப்பட்டது. சங்க காலத்தின் தமிழ் நூல்களான தொல்காப்பியம், மதுரைக் காஞ்சி, சிலப்பதிகாரம், மணிமேகலை என்பன இவ்வோவியங்கள் பற்றிக் குறிப்பிட்டுள்ளன. எனவே இந்துக்களின் ஓவிய மரபு கி.மு 2000 ஆண்டுகளுக்கு முற்பட்டதாக கொள்ளக்கூடியது. "நாடக மகளிர்க்கு நற்கனம் வகுத்த ஓவியச் செந்நூல்" என சிலப்பதிகாரத்தில் கூறப்படுவதிலிருந்து இதனை நாம் ஆதாரப்படுத்தலாம்.பல்லவ மன்னன் தக்கண சித்திரம் என்ற ஓவிய நூலுக்கு அணிந்துரை எழுதியதாகவும் அறிய முடிகிறது.

## பண்டைய ஓவியப் பயன்பாடுகள்:
* மட்பாண்டங்கள், உடைகள் என்பவற்றில் ஓவியங்கள் வரையப்பட்டன.
* அரண்மனை குகைகள் கோயில்களில் வரையப்பட்டன.
* ஓவியம் வரையப்பட்ட கூரை 'ஓவிய விதானம்' எனப்பட்டது.
* தான் விரும்பிய பெண்ணை மணக்க முடியாத வேளைகளில் பெண்ணில் உருவத்தை ஓவியமாகத் தீட்டி மடலேறுதல் வழக்கம் இருந்து வந்தது.

## சிந்துவெளி ஓவியங்கள்

[thumb|left|160px|[மொகெஞ்சதாரோவில் கண்டெடுக்கப்பட்டமதகுரு உருவம்]]  
சிந்துவெளிப் பண்பாட்டுப் பகுதியில் வாழ்ந்த மக்கள் ஓவியக்கலை மரபில் ஆழ்ந்த அறிவும் திறமையும் கொண்டு விளங்கியமைக்கு அங்கு கண்டெடுக்கப்பட்ட கலைப்பொருட்கள் சான்றுபகர்கின்றன.

### மதகுரு உருவம்

குறுகிய கண்ணும், தடித்த உதடும் தட்டை மூக்கும்,அடர் தாடியும் கொண்ட மனித உரு மதகுரு என அழைக்கப்படுகிறது.

## விஷ்ணு தர்மோத்திரம் காட்டும் ஓவிய வகைகள்
# சத்தியம் - சமயம் சார்ந்த கருத்து நிலைகளைக் கருப் பொருளாகக் கொண்ட ஓவியங்கள்.
# வைதிகம் - இயற்கைக் காட்சி,மிருகங்கள், பறவைகள், சமயம் சாராத ஐதீகக் கதைகளைக் கருப் பொருளாகக் கொண்ட ஓவியங்கள்.
# நாகரம் - பிரதிமை ஓவியங்கள்.
# மிஸ்ரம் - மேலுள்ள ஓவியப் பகுப்புகளில் பல சேர்ந்ததாக கொண்ட ஓவியங்கள்.

## ஆண்டிப்பட்டி மலை, பழனி ஓவியங்கள்
ஆண்டிப்பட்டி மலை, பழனி பகுதியில் சங்ககாலத்தைச் சேர்ந்த சுமார் 3000 ஆண்டுகள் பழைமையான ஓவியங்கள் கண்டுபிடிக்கப்பட்டன. 

## குடைவரை ஓவியங்கள்
*சித்தன்னவாசல்
*திருமலைபுரம்

## இவற்றையும் பார்க்க
* தமிழர் ஓவியம்
* ஓவியத்தின் வரலாறு
* ஆண்டிப்பட்டி மலை, பழனி

பகுப்பு:கலை வரலாறு
பகுப்பு:ஓவியம்
புறக்கோள்

**புறக்கோள்** (*extrasolar planet*, அல்லது *exoplanet*), என்பது சூரியக் குடும்பத்திற்கு வெளியே உள்ள ஒரு கோளைக் குறிக்கும். முதலாவது புறக்கோள் 1917 இல் அவதானிக்கப்பட்டது, ஆனாலும் அது அங்கீகரிக்கப்படவில்லை. 2022 சூலை 9 வரை பெறப்பட்ட தகவல்களின் படி, இதுவரை 5,110 புறக்கோள்கள் இருப்பது வானியலாளர்களால் உறுதி செய்யப்பட்டுள்ளது. இவற்றில் பெரும்பாலான புறக்கோள்களின் புகைப்படங்கள் நேரடியாகப் பெறப்படாமல், ஆரத் திசைவேகம் (radial velocity) அவதானிப்புகள் மூலம் பெறப்பட்டவையாகும்.

பல புறக்கோள்கள் வியாழன் கோளை ஒத்த பெரும் கோள்கள் ஆகும். சில புறக்கோள்கள் எடை குறைந்தவையாகும். இவை பூமியை விட சில மடங்கு அதிக நிறை உடையவை  பல விண்மீன்கள் கோள்களைக் கொண்டுள்ளதென இப்போது உறுதிப்படுத்தப்பட்டுள்ளது. கிட்டத்தட்ட 10 விழுக்காடு விண்மீன்கள் சூரியனை ஒத்தவை ஆகும்.

## மேற்கோள்கள்

## வெளி இணைப்புகள்
* University of California Planet Search Project
* The Geneva Extrasolar Planet Search Programmes
* https://exoplanets.nasa.gov/
இரண்டாம் ஆரியபட்டா

**இரண்டாம் ஆரியபட்டா** (*Aryabhata II*, கிபி 920கள் – 1000கள்) என்பவர் இந்திய கணிதவியலாளரும், வானியலாளரும் ஆவார். இவர் *மகா சித்தாந்தம்* என்ற நூலை எழுதினார்.

## மகாசித்தாந்தம்
ஆர்யபட்டரின் மிகச் சிறந்த ஆக்கம் மகாசித்தாந்தம் ஆகும். பதினெட்டு அத்தியாயங்களைக் கொண்ட இந்த ஆய்வு சமக்கிருதத்தில் வசன வடிவத்தில் எழுதப்பட்டது. முதல் பன்னிரண்டு அத்தியாயங்கள் கணித வானியல் தொடர்பானவை. ஏனைய தலைப்புகள் அக்காலத்தில் இந்திய கணிதவியலாளர்கள் ஏற்கனவே ஆராய்ந்த தலைப்புகளை உள்ளடக்குகின்றன. முதல் பன்னிரண்டு அத்தியாயங்களில் கோள்களின் நிலநிரைக்கோடுகள், சந்திர மற்றும் சூரிய கிரகணங்கள், கிரகணங்களின் கணிப்பு, சந்திர பிறை, கோள்களின் மறைவு மற்றும் உதயம், கோள்கள் தமக்கிடையேயும் மற்றும் விண்மீன்களுடனுமான தொடர்புகள் போன்றவை எழுதப்பட்டுள்ளன.
 
மகாசித்தாந்தத்தின் அடுத்த ஆறு அத்தியாயங்களில் கோள்களின் நிலநிரைக்கோடுகளைக் கணக்கிட பயன்படுத்தப்படும் வடிவவியல், புவியியல் மற்றும் இயற்கணிதம் போன்ற தலைப்புகள் எழுதப்பட்டுள்ளன. by = ax + c என்ற தேராச் சமன்பாட்டைத் தீர்க்கும் விதிகளை விபரமாக விளக்கியிருக்கிறார்.

## இவற்றையும் பார்க்கவும்
* முதலாம் ஆரியபட்டா

## மேற்கோள்கள்
*O'Connor, John J.; Robertson, Edmund F., *[http://www-history.mcs.st-andrews.ac.uk/Biographies/Aryabhata_II.html Aryabhata II]*, MacTutor History of Mathematics archive, University of St Andrews.

## மேலதிக வாசிப்புக்கு
*  (PDF version)

பகுப்பு:இந்திய வானியலாளர்கள்
பகுப்பு:இந்தியக் கணிதவியலாளர்கள்
சிங்கப்பூர் தமிழ் ஊடகங்கள்

## செய்தித்தாள்
தமிழ் முரசு, சிங்கப்பூரின் ஒரே தமிழ் தினசரி செய்தித்தாளாகும். இது முதன் முதலில் 1935 ஆம் ஆண்டு தமிழவேள் கோ. சாரங்கபாணி அவர்களால் வெளியிடப்பட்டது. சிங்கையில் வெளியாகும் 16 நாளிதழ்களுள் ஒரே தமிழ் நாளிதழாகும்.

## வானொலி
ஒலி 96.8 அலை வரிசை 96.8FM (Oli 96.8FM) மீடியா கார்ப் நிறுவனத்தால் நடத்தப்படும் ஒரே தமிழ் வானொலியாகும். சிங்கை வாழ் தமிழர்களை மிகவும் கவர்ந்த ஒரு அலைவரிசையாக இது இடம் பிடித்துள்ளது. செய்தி, பாடல்கள் மற்றுமின்றி கல்வி சார் பொழுதுபோக்கு நிகழ்ச்சிகளையும் இது சிறப்பாக வழங்கி வருகிறது.

## தொலைக்காட்சி
வசந்தம், மீடியா கார்ப் நிறுவனத்தால் நடத்தப்படும் ஒரே தமிழ் தொலைக்காட்சி அலைவரிசையாகும். இது தமிழர்களை மட்டுமின்றி மற்ற இந்தியர்களையும் கவரும் பொருட்டு வார இறுதியில் மற்ற இந்திய மொழிகளான இந்தி, மலையாளம், கன்னடம், தெலுங்கு முதலிய மொழிப் படங்களையும் ஒளிபரப்புகிறது.

பகுப்பு:சிங்கப்பூர் தமிழ் ஊடகங்கள்
கு. சா. கிருஷ்ணன்

**கு. சா. கிருஷ்ணன்** (பிறப்பு: 1914) தமிழ் திரைப்படப் பாடலாசிரியர். கும்பகோணத்தில் பிறந்தவர்.

## எழுதிய சில பாடல்கள்
* குற்றம் புரிந்தவன் வாழ்க்கையில் (ரத்தக்கண்ணீர்)
* அஞ்சு ரூபா (அந்தமான் காதலி)
* ஏழையை கோழையென்று (அவன் அமரன்)
* நிலவோடு வான்முகில் (ராஜராஜன்)
* அந்தோ பரிதாபம் (அம்பிகாபதி)
* வண்டு புதுமலரைத் தேடி (தங்கமலை ரகசியம்)
* ஆழி நீங்கி (தொகையறா மட்டும்: நல்லதம்பி 1949)

பகுப்பு:பாடலாசிரியர்கள்
பகுப்பு:1914 பிறப்புகள்
பகுப்பு:தமிழ்த் திரைப்படப் பாடலாசிரியர்கள்
சிங்கப்பூரில் தமிழ் கல்வி

சிங்கப்பூர் இந்தியர்களில் அனைத்து மொழி பேசுவோரும் இருந்தபொழுதும் தமிழே சிங்கப்பூரின் ஆட்சிமொழியாகிய ஒரே இந்திய மொழியாகும். அண்மைய கணக்கின்படி சிங்கப்பூரர்களில் 3.1% பேர் தமிழ் மொழியை தாய்மொழியாகக் கொண்டுள்ளனர். தமிழை ஆட்சிமொழியாக கொண்ட மூன்று நாடுகளில் சிங்கபூரும் ஒன்று, மற்றவை முறையே இந்தியா மற்றும் இலங்கையாகும். 

## பள்ளிகளில் தமிழ்
சிங்கப்பூர் கல்வி அமைச்சின் இருமொழித் திட்டத்தின் படி, தமிழ் இரண்டாம் மொழிப் பாடமாக அனைத்து பள்ளிகளிலும் வழங்கப்படுகிறது. ஆரம்ப காலத்தில் தமிழ்நாட்டிலிருந்து வந்த ஆசிரியர்களால் பாடம் நடத்தப்பட்டது. தற்பொழுது சிங்கப்பூர் வாழ் தமிழர்களை தமிழாசிரியர்களாக பயிற்றுவிப்பதற்காக தேசிய ஆசிரியர் பயிற்சி கல்லூரியில் (National Institute of Education,NIE), பட்டப் படிப்புகளும் பட்டயப் படிப்புகளும் வழங்கப்படுகின்றன.

## பல்கலைக்கழக மட்டத்தில் தமிழ்
சிங்கப்பூர் தேசியப் பல்கலைக்கழகமும், தமிழ் மொழி ஆராய்ச்சி கழகமும் மேலும் பல இளங்கலை மற்றும் முதுகலைப் பட்டங்களை வழங்குகின்றன. தமிழாசிரியர் பணிகளுக்கு இங்கு அதிகமானோர் தேவைப்படுவதால் இந்த பட்டங்களை பெறுவதற்கு மாணவர்கள் முனைப்புடன் சேர்கின்றனர்.

## ஊடகங்களின் பங்கு
சிங்கப்பூரிய இந்திய மாணவர்களின் மொழித் திறன் சற்றுக் குறைவே என்றாலும், தமிழ் ஊடகங்கள் மாணவர்களை ஊக்குவிக்கும் முகமாக அவர்களை தாய் மொழியில் சிறந்தவர்களாக்க அயராது முயல்கிறது. சிங்கையின் ஒரே தமிழ் நாளிதழான தமிழ் முரசு மாணவர் பகுதி என்ற பக்கத்தில் மாணவர்களுக்காக கவிதை, கட்டுரை, கதை எழுதும் போட்டி என பலவகையில் தமிழ் தொண்டாற்றுகிறது. இதற்கு இணையாக மீடியா கார்ப்பின் வசந்தம் தொலைக்காட்சியும் மாணவர்களுக்காக பல பேச்சு மற்றும் கதை சொல்லும் போட்டிகளையும் நடத்துகிறது.

பகுப்பு:சிங்கப்பூரில் தமிழ் கல்வி
கனடாவில் தமிழ்க் கல்வி

**கனடாவில் தமிழ்க் கல்வி** 1980 களில் இறுதியில் இருந்து நடைபெறுகிறது.  இந்தியா, இலங்கை, மலேசியா, தென் ஆபிரிக்கா ஆகிய நாடுகளுக்கு அடுத்தாக கனடாவிலேயே அதிக தமிழ் மக்கள் (~2,50,000) வசிக்கிறார்கள்.   இங்கு பல தன்னார்வல, அரச தமிழ் வகுப்புகள், தமிழ் கல்வித் திட்டங்கள் உண்டு.  வசதிகள் பல இருந்தும் இங்கு பெரும்பான்மைத் தமிழ் மாணவர்கள் தமிழ்க் கல்வியைப் பெறுவதில்லை.  ஒரு கணிப்பின் படி 33,000 தமிழ்ச் சிறார்களில் ஏறக்குறைய 20,000 பிள்ளைகள் தமிழ் படிப்பதில்லை.

## வரலாறு
1984 ஆம் ஆண்டு சூன் மாதம் தமிழர் ஒளி அமைப்பினால் மொன்றியாலில் தமிழ் வகுப்புகள் தொடங்கப்பட்டன.

## பாடசாலைத் தமிழ் வகுப்புகள்
அடிப்படை பள்ளியில் இருந்து பல்கலைக்கழக கல்வி வரை தமிழை ஒரு பாடமாக எடுக்க கனடாவில் வாய்ப்பு உள்ளது.  குறிப்பாக தமிழர்கள் அதிகம் வாழும் ரொறன்ரோ பெரும் நகரப் பகுதியில் இந்த வாய்ப்புகள் உண்டு.

### உயர்தர பாடசாலை வகுப்புகள்
உயர் பள்ளி மாணவர்களுக்கு (*High School Students*) தமது பல்கலைக் கழகத் தேர்வுக்கு தேவையான 30 கிறடிக்களில், தமிழ் மொழிக்காக 4 கிறடிக்கள் பெற முடியும்.

### பல்கலைக்கழக வகுப்புகள்
ரொறன்ரோ பல்கலைக்கழகத்திலும், யோர்க் பல்கலைக்கழகத்திலும் தமிழ் வகுப்புகள் உண்டு.  தமிழ்நாட்டு பல்கலைக்கழகம் ஒன்றின் ஊடாக கனடாவில் தமிழ்ப் பட்டப்படிப்படையும் மேற்கொள்ளலாம்.

## தமிழ்க் கல்வியின் நிலை
தமிழ் மொழிக் கல்வி பெறும் தமிழ் மாணவர்களின் விழுக்காடு தொடர்ச்சியாக வீழ்ச்சியடைந்து கொண்டே செல்கிறது.  பெரும்பாலான இரண்டாம் தலைமுறை மாணவர்கள் தமிழ்க் கல்வி அற்றும், தமிழில் பேசத் தெரியாதவர்களாகவும் உள்ளார்கள்.  தமிழ் மொழிக் கல்வி கற்றாலும், தொடர்ச்சியான தமிழ் வாசிப்பு, எழுத்து மிக அரிது.  மிகச் சிறிய விழுக்காட்டினரே தமது பிள்ளைகளுக்கு தமிழைத் திறம்பட கற்றுத் தருகிறார்கள்.

முதலில் முற்றிலும் தமிழாக இருந்த ஊடகங்கள், பின்னர் இரு மொழி ஊடகங்களாகவும், பின்னர் ஆங்கிலம் தனிய ஊடகங்களாகவும் மாறும் தோரணம் இருக்கிறது.  வரும் இருபது முப்பது ஆண்டுகளில், தலைமுறை மாற்றம் வந்த பின்னர் தமிழ் மொழிக் கல்வி மேலும் தேக்க நிலையை அடையலாம்.  அதே வேளை மூன்றாம் தலைமுறையினர் தமது வேர்களையும் மொழியையும் ஆர்வத்துடன் தேடும் நிலைமையும் உருவாகலாம்.

கனடா தமிழ்க் கல்லூரியும் தமிழ் நாடு மனோன்மணியம் சுந்தரனார் பல்கலைக்கழகமும் இணைந்து தமிழ்ப் பட்டப்படிப்பை 1999ஆம் ஆண்டிலிருந்து நடத்தி வருகின்றது.  தமிழ்ப்பட்டப் படிப்பைக் கற்றுக் கொள்ள விரும்புகின்றவர்கள் இளமானிப் பட்டப் படிப்பு, முதுமானிப் பட்டப் படிப்பு வரை கற்றுக் கொள்ளலாம்.  பல்கலைக் கழகம் செல்லும் மாணவர்கள் திறமைச்சித்திகளைப் தமிழில் பெற்றுக்கொள்ளலாம்.

## காரணங்கள்
பெரும்பாலான தமிழ் மாணவர்கள் வசதிகள் பல இருந்தும் தமிழைக் கற்காமல் இருப்பதற்குப் பல காரணங்கள் முன்வைக்கப்படுகின்றன.

* ஆங்கில மயச் சூழல்
* பெற்றோர் ஆர்வம் இன்மை
* பழமைவாத பாடத்திட்டம்
* தமிழ்க் கல்வி உசாத்துணைகள் இல்லாமை (சிறுவர் நூல்கள், இயங்குபடங்கள், விளையாட்டுக்கள்)
* இணையத்தை, தகவல் தொழில்நுட்பத்தைச் சரிவரப் பயன்படுத்தாதல்
* தமிழ் மொழியைப் பயன்படுத்துவதற்கான களங்கள் அருகி வருதல்

## மேலும் காண்க
கனடாவின் தமிழ் பள்ளிகள் பட்டியல்

கனடாவில் தமிழர் கல்வி

## மேற்கோள்கள்


பகுப்பு:கனடாவில் தமிழ் கல்வி
கனகம்

**கனகம்** (*chrysoberyl*) என்பது BeAl2O4 என்ற வறையறை கொண்ட ஓரு பெரிலிய அலுமினியம் ஆகும்.

இக்கல்லின் ஆங்கிலப் பெயரான "chrysoberyl" என்பது கிரேக்க மொழியில் இருந்து கிடைத்தது. இந்த ஆங்கிலப் பெயருக்கு ஒத்த பெயரில் உள்ள பெரில் முற்றிலும் வேறுபட்ட ஒரு இரத்தினக் கல்லாகும். பொன் வெள்ளைக் கல் 8.5 என்ற மோவின் அளவுகோல் அடிப்படையில் குருந்தம் (9), புட்பராகம் (8) ஆகியவற்றுக்கிடையே மூன்றாவது கடினமான தொடர்ச்சியான தாக்கத்திற்குள்ளான இயற்கை இரத்தினக்கல்லாக உள்ளது.

## இவற்றையும் பார்க்க
*கனிமங்களின் பட்டியல்

## உசாத்துணை

## வெளி இணைப்புகள்
* 1842 original Chrysoberyl paintings from Siberia  – in day and candle light. (mineralogicalrecord.com)

பகுப்பு:இரத்தினக் கற்கள்
பகுப்பு:அலுமினியம் கனிமங்கள்
இணையத்தில் தமிழ் வலைப்பூக்கள் (நூல்)

இணையத்தில் தமிழ் வலைப்பூக்கள் எனும் இந்த நூல் சர்வதேசப் புத்தகக் குறியீட்டு எண்  கொண்டு 96 பக்கங்களுடன் வெளியிடப்பட்டுள்ளது.

## நூலாசிரியர்

நூலாசிரியர் முனைவர்.துரை மணிகண்டன் தமிழில் முனைவர் பட்டம் பெற்றவர். இவர் திருச்சிராப்பள்ளி, லால்குடி, பாரதிதாசன் பல்கலைக்கழக உறுப்புக் கல்லூரியான டாக்டர் கலைஞர் கலை அறிவியல் கல்லூரியில் தமிழ்த்துறையில் கவுரவ உதவிப் பேராசிரியராகப் பணியாற்றி வருகிறார். இவர் "இணையமும் தமிழும்" எனும் பெயரில் ஏற்கனவே ஒரு நூலை எழுதியிருக்கிறார். 

## அணிந்துரை

திருச்சிராப்பள்ளி, பாரதிதாசன் பல்கலைக்கழகத்தில் சிறப்புநிலைப் பேராசிரியராகப் பணியாற்றும் முனைவர் இராதா செல்லப்பன் இந்நூலுக்கு அணிந்துரை வழங்கியிருக்கிறார்.

## வாழ்த்துரை

புதுக்கோட்டை மாட்சிமை தங்கிய மன்னர் கல்லூரி (தன்னாட்சி)யின் தமிழ்த்துறை பேருரையாளர் முனைவர்.மு.பழனியப்பன் வாழ்த்துரை வழங்கியிருக்கிறார்.

## பொருளடக்கம்

இந்நூலில்

#வலைப்பூ -ஓர் அறிமுகம் 
#வலைப்பூக்களின் வகைப்பாடுகள்
#இலக்கியம் சார்ந்த வலைப்பூக்கள்
#பக்தி, ஆன்மீகம் சார்ந்த வலைப்பூக்கள்
#அறிவியல் (கணிப்பொறி) வலைப்பூக்கள்
#பொதுவான (பல்சுவை) வலைப்பூக்கள்
#வலைப்பூவை உருவாக்கும் முறை
#எழுத்துருவைப் பதிவிறக்கம் செய்தல்
#வலைப்பதிவுகளின் திரட்டிகள்
#வலைப்பூவின் நன்மைகள்

எனும் 10 தலைப்புகளில் தமிழ் வலைப்பூக்கள் குறித்த தகவல்கள் தரப்பட்டுள்ளன.

## பரிசு
*இந்நூல் திருச்சிராப்பள்ளி, முத்தமிழ்க் கலைப் பண்பாட்டு மையம் வழங்கும் **படைப்பியல் பட்டயம்-2010 சான்றிதழ்** மற்றும் ரூ 5000/- ரொக்கப் பரிசும் பெற்றிருக்கிறது.

பகுப்பு:கணினியியல் தமிழ் நூல்கள்
பகுப்பு:2010 தமிழ் நூல்கள்
பகுப்பு:கௌதம் பதிப்பக நூல்கள்
அக்பர்நாமா

[200px|thumb|அக்பர்நாமாவை [அக்பர் வசம் அபுல் ஃபசல் அளிக்கிறார்.]]
**அக்பர்நாமா** என்பது பேரரசர் அக்பர் வாழ்க்கையைக் கூறும் நூல் ஆகும். இதை இயற்றியவர் அபுல் ஃபசல் ஆவார். இந்நூல் பாரசீக மொழியில் எழுதப்பட்டுள்ளது. இதில் இரண்டு பெரும் பாகங்கள் உள்ளன. அயினி அக்பரி இதன் மூன்றாம் பாகமாகும். அக்பர்நாமாவில் மொகலாய வம்சத்தைத் தோற்றுவித்த தைமூர் முதல் அக்பர் வரையிலான 300 ஆண்டு வம்சாவளி குறிப்பிடப்பட்டுள்ளது. 1602 ஆம் ஆண்டு வரை இது எழுதப்பட்டிருக்கிறது.

## மேற்கோள்கள்

பகுப்பு:முகலாயப் பேரரசு குறித்த நூல்கள்
பகுப்பு:வரலாற்று நூல்கள்
பகுப்பு:அக்பர்
தென்னாபிரிக்காவில் தமிழ் கல்வி

இந்த கட்டுரை, தென்னாபிரிக்காவில் வாழும் தமிழர்களுக்கு தமிழ் கற்றுத் தரப்பட்டதைப் பற்றியது. இவர்கள் ஒன்றரை நூற்றாண்டுக்கு முன்பே தென்னாப்பிரிக்காவில் குடியேற்றப்பட்டனர்.

## வரலாறு
19-ஆம் நூற்றாண்டில் பிரித்தானிய காலனித்துவ அரசால் கொண்டுவரப்பட்ட இந்தியர்களில் பெரும்பான்மையானவர்கள் தமிழர் ஆவர்.  இவ்வாறு ஏறக் குறைய 1860 களில் இருந்து தென் ஆபிரிக்காவில் தமிழர்கள் வசித்து வருகிறார்கள்.  அச்சமயம் வந்தவர்களில் பலர் படிப்பறிவு பெற்று இருக்கவில்லை.  மேலும் அடிமை போன்ற வாழ்க்கைச் சூழ்நிலையில் மொழியையும் பண்பாட்டையும் பேண வசதி இருக்கவில்லை.

கட்டாய தொழிலில் இருந்து விடுதலை பெற்ற பின்னர் ஆபிரிக்கத் தமிழர்கள் தமிழ் மொழி மீது சற்றுக் கூடிய அக்கறை காட்டினார்கள். அச்சமயம் இந்தியாவில் இருந்து வந்திருந்த தமிழ்ப் பயணிகள் இதில் உதவினார்கள்.

1915 ஆண்டு அளவில் பல்வேறு தனியார் தமிழ்ப் பள்ளிகள் நடால், டிரான்ஸ்வால், கேப் ஆகிய இடங்களில் தோன்றின. 1950 களில் ஆபிரிக்க வெள்ளை இனவாத அரசால் அமுல்படுத்தப்பட்ட Group Areas Act தமிழர்களின் மொழிப் பண்பாட்டு பேணலுக்கு கெடுதலாக அமைந்தது. 
1985 ஆம் ஆண்டு தென் ஆபிரிக்காவில் இந்திய மொழிகள் கற்பதற்கான அதிகார பூர்வ ஆதரவு கிடைத்தது.   இது இந்தியர்கள் தென் ஆபிரிக்கா வந்து 150 ஆண்டுகளுக்குப் பின்னர் ஆகும்.  எனினும் தமிழ் மொழியை கற்காத, பேசாத ஒரு தமிழ்த் தலைமுறை உருவாகி விட்டு இருந்தது.  இதனால் இந்த தமிழ்ப் பள்ளிகளுக்கு போதிய மாணவர்கள் சேரவில்லை. இதனால் குவாசூலு- நடால் பல்கலைக்கழகத்தில் இருந்த தமிழ்த் துறையும் பூட்டப்பட்டது.

## தற்கால நிலை
2014-ஆம் ஆண்டில், தமிழ் உள்ளிட்ட ஐந்து இந்திய மொழிகளை அரசுப் பள்ளிகளில் கற்பிக்க வாய்ப்பளித்தது தென்னாப்பிரிக்க அரசு. இதற்கு முன்னர், 1994 ஆம் ஆண்டு வரை அரசுப் பள்ளிகளில் இவை கற்பிக்கப்பட்டிருந்தன என்பது குறிப்பிடத்தக்கது. அரசப் பாடத்திட்டத்தை பின்பற்றாத பள்ளிகளிலும் இந்த மொழிகள் கற்பிக்கப்பட்டன. தற்போது மீண்டும் அரசுப் பள்ளிகளில் அரசப் பாடத்திட்டத்துக்கு ஏற்ப கற்பிக்கப்படுகின்றன. குவாசூலு- நடால் பகுதியில் மட்டும் இந்த மொழிகளை பள்ளிகளில் கற்பிக்க ஏற்பாடு செய்யப்பட்டுள்ளது. தமிழை படிக்க விரும்பும் மாணவர்கள், மூன்றாவது மொழிப் பாடமாக தேர்ந்தெடுத்துப் படிக்கலாம்.

## பல்கலைக்கழகங்கள்

## மேற்கோள்கள்
* Revive Tamil, pleads cultural leader Devan

## இணைப்புகள்
* ENDEAVOURS TO PROMOTE AND NUTURE THE TAMIL CULTURE AND LANGUAGE AMONG THE TAMILS IN SOUTH AFRICA 

பகுப்பு:நாடுகள் வாரியாகத் தமிழ் கல்வி
பகுப்பு:தென்னாப்பிரிக்கத் தமிழர்
மெரில் ஸ்ட்ரீப்

**மெரில் லூயி ஸ்ட்ரீப்** (ஆங்கிலம்: *Meryl Louise Streep*, பிறப்பு: 22 ஜூன் 1949) அமெரிக்காவைச் சேர்ந்த ஒரு சிறந்த நடிகை. இவர் நாடகம், தொலைக்காட்சி மற்றும் திரைப்படம் ஆகிய ஊடங்களில் நடித்துள்ளார். மெரில் ஸ்ட்ரீப் பலராலும் நவீன யுகத்தின் தலை சிறந்த நடிகர்களில் ஒருவராக கருதப்படுகிறார்.

1971-ம் ஆண்டு நாடகத் துறையில் அறிமுகமான ஸ்ட்ரீப், ஆறு ஆண்டுகளுக்கு பின்னர் 1977-ல் தொலைக்காட்சி நிகழ்ச்சிகள் மற்றும் திரைப்படங்கள் ஆகியவற்றில் நடிக்கத் தொடங்கினார். இவருடைய முதல் திரைப்படம் 1977 இல் இல் வெளியான "ஜூலியா". இதற்குப் பின்னர் இவர் நடித்த 'தி டீர் ஹன்டர்' (*The Deer Hunter*), 'கிரேமர் எதிர் கிரேமர்'(*Kramer vs Kramer*) போன்ற திரைப்படங்கள் வணிகரீதியாகவும், விமர்சகர்களிடேயும் மிகுந்த வரவேற்பைப் பெற்றன. முதன் முதலாக 'தி டீர் ஹன்டர்' படத்திற்காக ஆஸ்கார் விருதுக்கு பரிந்துரைக்கப்பட்ட இவர், 'க்ரேமர் வெஸ் க்ரேமர்' படத்துக்கு அவ்விருதைப் பெற்றார். பின்னர், 1982-ல் அவருக்கு 'சோப்பீஸ் சாய்ஸ்' (*Sophie's Choice*) படத்திற்காக இரண்டாவது ஆஸ்கார் விருது அளிக்கப்பட்டது.2012ஆம் ஆண்டில் *த அயர்ன் லேடி* என்ற திரைபடத்திற்காக மூன்றாவது ஆசுகார் விருது பெற்றார்.

பகுப்பு:அமெரிக்கத் திரைப்பட நடிகர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட நடிகைகள்
பகுப்பு:ஆங்கில அமெரிக்கர்கள்
பகுப்பு:சிறந்த நடிகைக்கான அகாதமி விருதினை வென்றவர்கள்
பகுப்பு:சிறந்த துணை நடிகைக்கான அகாதமி விருதை வென்றவர்கள்
பகுப்பு:அமெரிக்க தொலைக்காட்சி நடிகைகள்
பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
அபுல் ஃபசல்

**அபுல் ஃபசல்** (*Abu'l Fazl ibn Mubarak*, பாரசீக மொழி: ابو الفضل, ஜனவரி 14, 1551 - ஆகஸ்ட் 12, 1602) பேரரசர் அக்பர் அவையிலிருந்த அரசியல் ஆலோசகர்கள் ஒண்மணிகளுள் (நவரத்தினங்கள், Nine Jewels) ஒருவர். இவரின் தந்தையார் ‌ஷேக் முபாரக். இவரது சகோதரர் புகழ் பெற்ற பாரசீகக் கவிஞர் அபுல் ஃபைஸி.

1574 ஆம் ஆண்டு அக்பரின் அரசவையில் சேர்ந்தார். அது முதல் இவர் பேரரசர் அக்பரின் நம்பிக்கைக்குரிய மிக நெருங்கிய நண்பராக தன் இறுதிநாள் வரை இருந்தார். இவர் அக்பரின் வாழ்க்கை வரலாறு, ஆட்சி முறை, அக்கால இலக்கிய சமயத் தத்துவங்கள் குறித்து மூன்று பாகங்கள் கொண்ட நூலை எழுதினார். முதல் இரண்டு பாகங்கள் அக்பர் நாமா என்ற பெயரிலும் மூன்றாவது பாகம் அயினி அக்பரி என்ற பெயரிலும் அழைக்கப்படுகிறது.

அக்பரின் மகன் சலீம் (ஜஹாங்கீர்) அரியணை ஏறுவதை ஃபசல் எதிர்த்ததாகத் தெரிகிறது. அத்தோடு இளவரசன் சலீமுக்கு அபுல் ஃபசலின் செல்வாக்கு கண்ணில் கிடந்த துரும்பாக உறுத்தியது. துரும்பை அகற்றத் திட்டமிட்ட சலீம் பீ(வீ)ர்சிங்க் என்பவனைக் கொண்டு 1602 ஆம் ஆண்டு இவர் அரசுமுறைப் பயணமாக ஆக்ரா நோக்கிச் சென்று கொண்டிருக்கும் போது அவரது தலையைத் ‌துண்டிக்கச் செய்தான். வெட்டப்பட்ட அவரது தலை அலகாபாத்தில் இருந்த சலீமிடம் அனுப்பப்பட்டது.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:முகலாயப் பேரரசு
பகுப்பு:1551 பிறப்புகள்
பகுப்பு:1602 இறப்புகள்
பகுப்பு:அக்பர்
பகுப்பு:இந்திய முஸ்லிம்கள்
மாயவநாதன்

**மாயவநாதன்** தமிழ்த் திரைப்படப் பாடலாசிரியர் ஆவார்.

## இயற்றிய சில பாடல்கள்
*தண்ணிலவு தேனிறைக்க (படித்தால் மட்டும் போதுமா, 1962)
*நித்தம் நித்தம் (பந்த பாசம்)
*தனக்கு தனக்கு (மகிழம்பூ)
*என்ன கொடுப்பாய் (தொழிலாளி)
*அந்தி வெயில் (பூம்புகார்)
*கவலைகள் கிடக்கட்டும் (பந்த பாசம்)
*சித்திரப்பூவிழி வாசலிலே (இதயத்தில் நீ)

## மேற்கோள்கள்

## வெளி இணைப்புகள்
* https://archive.today/20130116032242/http://en.600024.com/lyricist/mayavanathan-songs/
* http://www.tfmpage.com/forum/7452.20.43.29.html 
* http://cinefolks.com/tamil/AudioSongs/lyrics/Mayavanathan/ 
* 
* 'சினிமா சித்தன்' - மாயவநாதன்

பகுப்பு:1936 பிறப்புகள்
பகுப்பு:1971 இறப்புகள்
பகுப்பு:கவிஞர்கள்
பகுப்பு:பாடலாசிரியர்கள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:தமிழகப் பாடலாசிரியர்கள்
ஐக்கிய அமெரிக்காவில் தமிழ்க் கல்வி

**ஐக்கிய அமெரிக்காவில் தமிழ் கல்வி** என்பது ஐக்கிய அமெரிக்காவில் தமிழ் மொழியைக் கற்ற இருக்கும் வழிமுறைகள், தமிழ் கல்வியின் நிலைமை என்பவற்றைப் பற்றியது.  அமெரிக்காவில் சில பல்கலைக்கழகங்களில் தமிழ் மொழி, தமிழியல் பாடங்கள் உண்டு.  ஒரு பல்கலைக்கழகத்தில் தமிழ் இருக்கை ஒன்றும் உள்ளது.  பல தன்னார்வலர்களும் தமிழ் வகுப்புக்களை நடத்துகிறார்கள்.  

## அமெரிக்கத் தமிழ்/தமிழியல் பேராசிரியர்கள்/ஆய்வாளர்கள்
* பேரா. Sascha Ebeling - சிக்காகோ பல்கலைக்கழகம்
* பேரா. ஜோர்ஜ் எல். ஹார்ட் - கலிபோர்னியா பல்கலைக்கழகம் (பெர்க்லி) - புறநானூறு
* பேரா. Dennis McGilvray - University of Colorado at Boulder - கிழக்கிலங்கைத் தமிழர் இன அடையாளம் http://www.colorado.edu/Anthropology/mcgilvray/Home.html
* Kitana Ananda - http://tamilstudiesconference.ca/program-and-scholars/ananda-kitana/ 

## தமிழ் வகுப்புகள்

## தமிழியல் மாநாடுகள்

## தமிழ்ப் பள்ளிகள்
### அட்லாண்டா
அட்லாண்டாவில், ஜியார்ஜியா அங்கீகாரக் குழுவின் ஏற்பு பெற்ற சில தமிழ்ப் பள்ளிகள் இயங்குகின்றன. இவை கலிஃபோர்னியா தமிழ் அக்காதமியின் பாடத்திட்டத்தை பயன்படுத்துகின்றன. இவற்றில் சில நூறு மாணவர்கள் பயில்கின்றனர்.
*பாரதி தமிழ்ப் பள்ளி, ரிவர்டேல்
*ஆல்ஃபரெட்டா தமிழ்ப் பள்ளி,
*லில்பர்ன் தமிழ்ப் பள்ளி
*மரியெட்டா தமிழ்ப் பள்ளி
*தமிழ் அருவி கலைக் கூடம்

பகுப்பு:ஐக்கிய அமெரிக்காவில் தமிழ் கல்வி
பிரித்தானியாவில் தமிழ் கல்வி

**பிரித்தானியாவில் தமிழ் கல்வி** பல வகுப்பு நிலைகளிலும், பல்கலைக்கழகங்களிலும் உண்டு.

## பாடசாலைகள்
* லண்டன் தமிழ் மொழி, கலாச்சாரப் பள்ளி 

## பல்கலைக்கழகங்கள்
* இலண்டன் பல்கலைக்கழகத் தமிழ் வகுப்புகள் - http://www.soas.ac.uk/languagecentre/languages/tamil/

## அமைப்புகள்
* மேற்குநாட்டு தமிழ்ப் பாடசாலைகள் ஒன்றியம்

## பாட நூல்கள்
* தமிழறிவு

## வெளி இணைப்புகள்
* www.wlts.org.uk 

## மேற்சான்றுகள்
 

பகுப்பு:நாடுகள் வாரியாகத் தமிழ் கல்வி
களவாணி (திரைப்படம்)

**களவாணி** சேராலி பிலிம்ஸ் தயாரிப்பில் ஏ. சற்குணம் இயக்கத்தில் 2010, சூன் 25 இல் வெளிவந்த ஒரு காதல் கதையம்சம் கொண்ட தமிழ்த் திரைப்படமாகும். தஞ்சாவூர் மண்ணையும், அதன் மக்களையும் மையக்கருவாகக் கொண்டு இப்படம் உருவாக்கப்பட்டுள்ளது. இதில் பசங்க படத்தில் நடித்த விமல் கதாநாயகனாகவும், ஓவியா கதாநாயகியாகவும் நடித்திருக்கிறார்கள். குறைந்த தயாரிப்பு செலவில் உருவான இந்தப் படம் மிகப்பெரிய வெற்றியைப் பெற்றது.

## பாடல்கள்
இத்திரைப்படத்திற்கு எஸ். எஸ். குமரன் இசையமைத்திருந்தார்.

## நடிகர்கள்

## தயாரிப்பு

ஏ. சற்குணம் தனது திரைக்கதையுடன் K. பாக்கியராஜை அணுகி, அந்த திரைக்கதையை மேம்படுத்துவதற்கு உதவி கேட்டதுடன், பாக்கியராஜின் மகன் சாந்தனுவை முக்கியக் கதாபாத்திரத்தில் நடிக்க வைக்க வேண்டும் என்றும் கேட்டுக்கொண்டார். பின்னர், சாந்தனு எதிர்பார்க்கக்கூடிய சம்பளத்தைக் குறித்து தயாரிப்பாளருக்கு இசைவு இல்லாததால் சர்குனம் பாக்கியராஜிடமிருந்து விலகியதாகத் தெரிவித்துள்ளார்.

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:விமல் நடித்த திரைப்படங்கள்
பகுப்பு:ஓவியா நடித்த திரைப்படங்கள்
சிவனேரி

thumb|right|சிவனேரிக் கோட்டையின் நுழைவாயில்
**சிவனேரிக் கோட்டை** (*Shivneri Fort*) என்பது வரலாற்றுப் புகழ் மிக்க ஓர் இராணுவக் கோட்டை. இந்தக் கோட்டை இந்தியாவின் மகாராஷ்டிரா மாநிலத்தில் புனேவிற்கு 60 கிலோமீட்டர் வடக்கிலுள்ள, ஜூன்னார் என்னும் இடத்தில் உள்ளது.

சிவாஜி (பேரரசன்) இங்கு 1630, பெப்ரவரி 19 இல் பிறந்தார். அக்கோட்டையின் பெண் தெய்வமான ஷிவை என்பதன் நினைவாக சிவா என்று பெயரிடப்பட்டார். இங்கு ஜிஜாபாய்க்கும், பேரரசர் சிவாஜிக்கும் சிலைகள் உள்ளன.

## மேற்கோள்கள்

பகுப்பு:மகாராட்டிர கோட்டைகள்
மதிப்புள்ள பவளம்

**மதிப்புள்ள பவளம்** அல்லது **செம்பவளம்**(*Precious coral* அல்லது *red coral*) என்பது கோரல்லியம் ரூப்ரம் (Corallium rubrum) என்ற உயிரினத்தின் பொதுப் பெயராகும். இதன் வெளிப்புற ஓட்டின் அடர் சிவப்பு அல்லது வெளிர் சிவப்பு நிறமே இதன் தனித்தன்மையாகும். பவளம் நவரத்தினங்களுள் ஒன்றாகும். இதனால் இது நகையணிகள், ஆபரணங்களில் பயன்படுத்தப்படுகின்றது. முத்து, பவளம் இரண்டுமே கடலில் இருந்து தோன்றினும் அவை நிறத்தில் மட்டுமே வேற்றுமை உண்டே அன்றி வேதியியல் பண்புகளால் அவை ஒன்றேயாகும். இவை இரண்டுமே கடல்வாழ் உயிரினங்களால் உருவாக்கப்பட்ட கால்சியம் கார்பனேட் தாதுவே ஆகும். இவ்வுயிரினத்தின் ஓடுகள் இயற்கையில் மங்கலாகவே இருக்கும். எனவே இவற்றை பட்டை தீட்டுதலின் பயனாக மிகுந்த பளபளப்பான பொருளாக மாற்ற முடியும். பவளம் பதித்த ஆபரணங்கள் பண்டைய எகிப்து மற்றும் கிரேக்க நாகரீகங்களில் காணமுடிகிறது.

## இவற்றையும் பார்க்க
*கரும்பவளம்
*அம்பர்
*முத்து

## வெளி இணைப்புகள்
* 
* International Colored Gemstone Association  Extensive info on gemstone coral and jewelry photos
* American Gem Trade Association Information on coral as a gemstone
* Mediterranean red coral: research team  International Research Team on Mediterranean red coral (Accessed 15 March 2007)
* Corallium rubrum, Food and Agriculture Organization of the United Nations

பகுப்பு:நவரத்தினங்கள்
பகுப்பு:பவளப் பாறைகள்

## மேற்கோள்கள்
புட்பராகம்

**புஷ்பராகம்** (Topaz) நவரத்தினங்களுள் ஒன்றான இது ஒரு அலுமினியம் மற்றும் புளோரின் ஆகியவற்றின் சிலிகேட் தாதுவால் ஆனது.  Al2SiO4(F,OH)2 என்பது இதன் வேதி சமன்பாடாகும். புட்பராகம் படிகமாக வண்ணமற்ற நிலையிலேயே கிடைக்கப்பெறுகிறது. எனினும் இவை வெள்ளை, வெளிர் பச்சை, நீலம், தங்க நிறங்களிலும், அரிதாக வெளிர் சிவப்பு நிறத்திலும் கிடைக்கின்றன. அமெரிக்காவின் ஊடாஹ், ரஷ்யாவின் உரல், ஆப்கானிஸ்த்தான், இலங்கை, நார்வே, இத்தாலி,யப்பான் இன்னும் பல நாடுகளிலும் இவை கிடைக்கின்றன.

## குறிப்பு

## வெளி இணைப்பு

*நவரத்தினங்களில் புட்பராகம்

பகுப்பு:நவரத்தினங்கள்
பகுப்பு:இரத்தினக் கற்கள்
பகுப்பு:அலுமினியம் கனிமங்கள்
மனிஷா கொய்ராலா

**மனிஷா கொய்ராலா**(ஆக்ஸ்ட் 16,1970) நேபாளில் பிறந்தார். நேபாள-இந்திய நடிகையான இவர், ஹிந்தியில் பல படங்களில் நடித்துள்ளார். சில தமிழ்  படங்களில் நடித்துள்ளார். பரதநாட்டியம், மணிப்பூரி நன்கு அறிந்தவர். நேபாள மொழியில் இவர் நடித்த முதல் படமான **ஃபெரி பெட்டாலா** 1989ல் வெளிவந்தது. ஹிந்தியில் இவரது முதல் படமான **சௌடாகர்** 1991ல் வெளிவந்தது.

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1960 பிறப்புகள்
சித்தார்த்

**சித்தார்த்** (*Siddharth*) என அழைக்கப்படும் **சித்தார்த் சூரியநாராயண்** (பிறப்பு: ஏப்ரல் 17, 1979) திரைப்பட நடிகர், பின்னணிப் பாடகர் மற்றும் திரைக்கதை எழுத்தாளரும் ஆவார். தமிழ்நாடு, சென்னையில் பிறந்த இவர் தனது இளமைக்கால பள்ளிப்படிப்பை சென்னையில் படித்தார். தனது முதல் படமான பாய்ஸ் திரைப்படத்தில் கதாநாயகனாக மட்டுமில்லாமல் உதவி இயக்குநராகவும் பணிபுரிந்தார்.

## திரைப்படங்கள்

### நடிகராக

### பாடகராக

## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:சென்னை நடிகர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னைப் பாடகர்கள்